Șirul nesfârșit al gropilor existente în Ploiești este semnalat, în continuare, de către cititori. Astăzi, localnicii care trăiesc în cartierul Alba Iulia, din zona de nord a orașului, ne-au trimis fotografii cu hârtoapele care, spun ei și o demonstrează și imaginile, stau neasfaltate de aproape un an.
Oamenii care locuiesc în zonă mărtuiresc faptul că și-au „rupt” mașinile și că, la fiecare ploaie, porțiunea de drum se transformă în adevărat calvar atât pentru șoferi, cât și pentru pietoni.
„De aproape un an de când am semnalat problema nu s-a plombat nicio groapă, doar s-au adâncit mai tare.
Zero rezultate, dar și zero voturi pe 9 iunie pentru edilul în funcție. Și-a bătut joc de locuitorii de pe strada Alba Iulia și de sutele de oameni care locuiesc în acest cartier”, ne-a semnalat cititorul care a trimis și imagini ilustrative în acest sens.